
BETONA DARBI

SKAIDROJOŠAIS APRAKSTS
Dzelzsbetona konstrukciju betona klasi un risinājumus skatīt projekta BK sadaļā. Pirms monolīto konstrukciju betonēšanas jābūt izbūvētiem tehnoloģiskajiem cauruļvadiem – caurulēm komunikāciju izvietošanai (pēc rasējumiem). Atvērumu izvietojumu ņemt pēc attiecīgo inženiertīklu rasējumiem. Visu konstruktīvo elementu parametriem (izmēriem, attālumiem, augstumu atzīmēm utt.) jāatbilst projekta prasībām. Atkāpes nedrīkst pārsniegt pieļaujamās normas, kas ir noteiktas LVS EN 1992 “2.Eirokodekss. Betona konstrukciju projektēšana”. Ja atkāpes pārsniedz pieļaujamās normas tad pasākumi, lai to novērstu jāsaskaņo ar Autoruzraugu. 
Būvdarbu izpildes klase atbilstoši LVS EN 13670:2012 L Betona konstrukciju izgatavošana. (turpmāk - LVS EN 13670:2012 L) 4.3.1. punktam – 3. klase[footnoteRef:1]. Atbilstoši LVS EN 13670:2012 L būvdarbu izpildes 3.klasei, jāveic materiālu un izstrādājumu pārbaudes – punkts 4.3.2. un būvdarbu veikšanas pārbaudes – punkts 4.3.3. [1:  Atbilstoši Būvdarbu izpildes klasei aizpildīt 4.3.2. punkta 3.tabulu.] 

Konstrukciju pielaides klase ģeometriskajām pielaidēm atbilstoši LVS EN 13670:2012 L 10.1. punktam – 1. klase[footnoteRef:2]. [2:  Precizēt Konstrukciju pielaides klase ģeometriskajām pielaidēm no 1. līdz 2.] 

Betonēšanas darbi ir paredzēti gada siltajā periodā, kad gaisa temperatūra ir lielāka par +5°C. 
Veidņošanas darbi
Veidņiem ir jāatbilst EN 12812, EN 12813.
Monolīto dzelzsbetona būvkonstrukciju veidņošanai tiek izmantota inventāro veidņu sistēma PERI vai DOKA. Lai atvieglotu atveidņošanas procesu, neradītu bojājumus betonam, stiegrojumam un veidņiem, veidņu virsmas jāapstrādā ar speciālu veidņu eļļu. Veidņi ar veidņu eļļu jāapstrādā pirms stiegrojuma uzstādīšanas. Nav pieļaujama eļļu uzklāšana uz stiegrojuma vai iepriekš iestrādātā betona. Veidnī nedrīkst būt eļļu peļķes vai notecējumi. Veidņi nedrīkst tikt bojāti stiegrojuma uzstādīšanas un citu blakus veicamu celtniecības darbu rezultātā. Pēc stiegrojuma uzstādīšanas veic veidņu uzmērīšanu un nivelēšanu. Betonēšanas laikā tiek kontrolēts veidņu stāvoklis. Ja tiek konstatēts veidņu nepieļaujams izliekums, sēšanās vai javas caurplūšana, darbus pārtrauc līdz tiek novērsta konstrukciju neatbilstība, lai varētu turpināt darbus. Inventāra veidņu komplektāciju un veidņu plānu sagatavos veidņu iznomātājs.
Pirms konstrukciju betonēšanas, jāpieņem uzstādītie veidņi:
1) Veidņu izklājuma un nostiprināšanas atbilstība veidņu montāžas shēmai;
2) Veidņi ir attīrīti un apstrādāti ar smērvielām/polimēra pārklājumu (auduma vai papildus saplākšņa uzstādīšana).
3) Veidņu asis sakrīt ar nospraustajām ēkas vai konstrukcijas asīm (nospraušanas akts); 
4) Veidņu augstuma atzīmes sakrīt ar projektā paredzētajām augstuma atzīmēm (augšējās veidņu savilces vismaz 10 cm zemāk par betona konstrukcijas vai tās darba šuves augšējo augstuma atzīmi);
5) Veidņu elementi savienoti blīvi bez atstarpēm. 
6) Attālums no stiegrām līdz veidņiem ir atbilstošs, lai nodrošinātu prasīto betona aizsargslāni (min. nepieciešamā aizsargkārta pārsegumu nesošajam stiegrojumam 25 mm).
7) Veidņu vertikalitātes un horizontalitātes pārbaude ar līmeņrādi.
8) Ja gaisa temperatūra ir zem +5°C, tiek pārbaudīta veidņu temperatūra no iekšpuses, temperatūrai jābūt ne mazākai par +5°C.
9) Veidņiem jābūt attīrītiem no smiltīm, ledus, sniega, un stāvoša ūdens.
Veidņošanas darbu kvalitāte:
Kvalitātes kritēriji saskaņā ar LVS EN 13670:2012 L Betona konstrukciju izgatavošana. Veidņošanas darbu kvalitātei ir jābūt tādai, lai izgatavotajos veidņos iebetonētā konstrukcija atbilstu tai izvirzītajām ģeometriskajām prasībām.
Rekomendējamā kontroles metodika pārsegumu un siju veidņiem:
- Siju un galu veidņu novietojumam – mērījumi ar mērlentu katram elementam.
- Siju veidņu ģeometriskajiem izmēriem – mērījumi ar mērlentu katram elementam siju galos un laiduma vidū.
- Divu sadurvirsmu nesakritībai – mērījumi šuvēm, kuras izvēlētas vizuālās pārbaudes rezultātā, ar 2 m latu un spraugmēru (kalibrēta biezuma plāksnītes).
- Spraugām veidņu sadurvietās – mērījumi šuvēm, kuras izvēlētas vizuālās pārbaudes rezultātā, ar spraugmēru.
- Veidņu izkļāvumam – ar mērlentu un 2 m latu vai nostieptu auklu (atkarībā no pārbaudāmā veidņa lieluma).
- Galu veidņu augstuma atzīmei – pa vienam mērījumam katram gala veidnim ar mērlentu.
- Veidņu horizontālās virsmas novirzei no nepieciešamās augstuma atzīmes (no nepieciešamā konstruktīvā pacēluma laiduma vidū) – mērījumi ar nivelieri. Augstuma atzīmes ir jāpārbauda veidņu ārējos stūros, asu krustpunktos, siju balsta vietās un siju laiduma vidū, kā arī asu un siju balsta vietu diagonāļu krustpunktos.
- Veidņu virsmas nelīdzenumam – mērījumi ar 2 m latu.
- Veidņu montāžas atbilstībai veidņu izklājumam – vizuālā pārbaude.
- Veidņu tīrībai – vizuālā pārbaude.
- Veidņu eļļošanas kvalitātei – vizuālā pārbaude.
Rekomendējamā kontroles metodika sienu veidņiem:
- Sienu  veidņu novietojumam – mērījumi ar mērlentu katram elementam.
- Veidņu novirzei no vertikālās ass pret iepriekš nospraustiem ģeodēziskiem punktiem – mērījumi ar 2 m līmeņrādi vai svērteni. Kolonnām jāpārbauda vertikalitāte divām perpendikulārām plaknēm. Sienu vertikalitāte jāpārbauda sienu galos un visas sienas garumā ar mērījumu soli 3 m.
- Veidņu vairogu šķautņu novirzei no taisnas līnijas – mērījumi katrai sienai ar nostieptu auklu un mērlentu.
- Veidņu ģeometriskajiem izmēriem – mērījumi ar mērlentu. Veidņu šķērsizmēri ir jāpārbauda katrai kolonnai. Sienu veidņu biezums ir jāpārbauda sienu galos un visas sienas garumā ar mērījumu soli 3 m.
- Divu sadurvirsmu nesakritībai – mērījumi katrai šuvei ar 2 m latu un spraugmēru (kalibrēta biezuma plāksnītes).
- Veidņu izkļāvumam – ar mērlentu un 2 m latu vai nostieptu auklu (atkarībā no pārbaudāmā veidņa lieluma).
- Veidņu virsmas nelīdzenumam – mērījumi ar 2 m latu.
- Spraugām veidņu sadurvietās – mērījumi šuvēm, kuras izvēlētas vizuālās pārbaudes rezultātā, ar spraugmēru.
- Veidņu montāžas atbilstībai veidņu izklājumam – vizuālā pārbaude.
- Veidņu tīrībai – vizuālā pārbaude.
- Veidņu eļļošanas kvalitātei – vizuālā pārbaude.
Iebūvējot konstrukcijās atvērumus, kas mazāki par 150 × 150 mm, stiegrojums var tikt pārvietots. Atvērumu vietās, kas lielāki par 150 × 150 mm izgrieztā stiegrojuma vietā blakus jāiebūvē tāda paša šķērsgriezuma stiegras un papildus pa atvēruma perimetru diagonāli jāiebūvē tāda paša šķērsgriezuma stiegrojums. 
Eksponētas betona daļu veidņiem papildus ir uzskrūvējams saplāksnis vai speciālais audums ū/c attiecības samazināšanai un gaisa burbuļu novēršanai uz betona virsmas.
Stiegrošanas darbi
Kad uzmontēti veidņi (vai veidņi no vienas puses), tiek stiegrota konstrukcija. 
Stiegrojuma montāža un pieļaujamās novirzes stiegrojumam pēc LVS EN 13670:2012 L standarta. Ja Būvprojektā ir pieļauta stiegrojuma uzstādīšana “tekošajos metros”, ir jānodrošina pareizs stiegru pārlaidumu izvietojums, maksimums 25% no pārlaidumiem drīkst atrasties vienā šķērsgriezumā, un garenvirziena attālums starp diviem blakus esošajiem pārlaidumiem nedrīkst būt mazāks par pārlaiduma garumu, ir jābūt noteiktam minimālajam pārlaiduma garumam.[footnoteRef:3] Ja vien nav norādīts savādāk, pārlaidumos stiegrām ir jāsaskaras vienai ar otru. [3:  Šādus pārlaidumus var pielietot gadījumos, kad pārlaidumu novietojums nav būtisks, piemēram, sienu un plātņu konstruktīvais stiegrojums, bet ne sijām, kolonnām vai konstrukciju savienojumu vietās.] 

Uz stiegrojuma virsmas nedrīkst atrasties rūsa vai kaitīgas vielas, kas var nelabvēlīgi ietekmēt tēraudu, betonu vai saisti starp tiem. Ir pieļaujama neliela rūsas kārta uz virsmām. 
Stiegrojuma metināšana, siešana, locīšana, pārlaidumi, enkurojums un locījumu minimālie rādiusi jāizpilda saskaņā ar LVS EN 13670:2012 L. Stiegrojuma stieņu locīšanas laikā ievērojamas tam izvirzītās prasības[footnoteRef:4]:  [4:  Par metinātām stiegrām skatīt LVS EN 13670:2012 L C6.3. (3)] 

d = 4∅ pie ∅ < 16 mm;
d = 7∅ pie ∅ ≥ 16 mm; 
(kur d - locīšanas diametrs iekšējai stieņa malai, ∅ - stieņa diametrs).
Saliekta stieņa iztaisnošana nav pieļaujama.
Faktiskajam liekuma diametram ir jābūt, ņemot vērā prasības, kas dotas EN 1992-1-1, lai novērstu betona bojājumu liekuma ∅actual ≥ ∅m,min, kur ∅m,min ņemt no formulas (8.1) no EN 1992-1-1.[footnoteRef:5] [5:  Aprēķināt Øm,min.] 

Dzelzsbetona stiegrošanai izmantojami sasieti B500B klases stiegru stieņi. Stiegras sietos savienot ar pusautomātisko kontaktmetināšanu vai sasaitēt ar stiepli. Garenvirzienā stiegras savienot ar pārlaidumu, kura garums ir 40 stiegras diametri un pārlaiduma zonā jābūt vismaz divām šķērsstiegrām. Vienā šķēlumā savienot ne vairāk par 50% stiegrojuma. Pārlaiduma novirze ir pieļaujama ±0,06 × prasītais pārlaiduma garums.
Būvprojektā paredzētā stiegrojuma izvietojuma stāvokli nodrošināt, izmantojot, tipveida un betonēšanas tehnoloģijai atbilstošus distancerus un kuru daudzums ir jāaprēķina atbilstoši izvēlētajai tehnoloģiskajai sistēmai, stiegrojuma diametru, soli, garumu (laidumu). Aptveres izgatavot atbilstoši konstruktīvajām prasībām. Montējot stiegrojumu pēc veidņu uzstādīšanas, iepriekš jāpārbauda veidņu izmēri un novietojums. Telpiskos karkasus novieto pilnīgi gatavos vai daļēji uzstādītos veidņos. Pēc karkasa noregulēšanas Būvprojektā paredzētā stāvoklī to nostiprina veidņos. Stiegrojums jāmontē un jānostiprina tādā veidā, lai tā izvietojums iekļautos pieļaujamajās pielaižu robežās. Konstrukcijā iestrādājamais tērauds nedrīkst būt dubļains, eļļains, sarūsējis un apledojis, uz tā nevar atrasties citas vielas, kas var nelabvēlīgi ietekmēt tēraudu, betonu vai sasaisti starp tiem. Montējot stiegras ir jānodrošina stiegrojuma nemainīgs stāvoklis veidņos betonēšanas laikā un nepieciešamās betona aizsargkārtas biezumu. Aizsargkārtas biezums ir atkarīgs no betonējamās konstrukcijas un stiegru uzdevuma, kas norādīts BK sadaļas rasējumos. 
Pēc sienu stiegrojuma montāžas, ja nepieciešams, veic ieliekamo detaļu montāžu, tās ar sienamo stiepli nostiprinot pie stiegrojuma karkasa vai papildstiegrām.
Pēc stiegru, ieliekamo detaļu un veidņu montāžas un to pieņemšanas ir veicami betonēšanas darbi. 
Ja blakus tiek iebetonēti dažāda veida metāli, jāveic pasākumi, lai novērstu elektrolītiskas korozijas iespējamību.
Betona iestrāde
Īpašie betona masīvu konstrukciju cietēšanas apstākļi ir temperatūra, kas augstāka par 25° C un zemāka par -3° C.
Pirmsbetonēšanas operācijas:
1) Ar kvalitātes kontroles aktu un segto darbu aktiem jābūt pieņemtiem veidņošanas un stiegrošanas darbiem.
2) Darba šuvēm jābūt tīrām, bez cementa piena kārtas un šuves virsmai jābūt samitrinātai. Darba šuves nedrīkst veidot slodžu koncentrācijas vietās.
3) Vietās, kur pastāv risks, ka lietus vai cits plūstošs ūdens var izskalot cementu vai aizpildītāja daļiņas no svaigā betona, ir jāplāno aizsardzības pasākumi, lai pasargātu betonu no defektiem. Jāveido tenti vai konstrukcijas jānosedz ar pārklājiem.
4) Gruntij, iežiem, vedņiem vai konstrukcijas daļām, kas būs kontaktā ar betonu, jābūt ar temperatūru virs +5°, kas nerada betona sasalšanu pirms tas ir ieguvis pietiekamu stiprību, lai pretotos sasalšanas ietekmei. Ja ir sals un temperatūra ir negatīva, jāveic virsmu/konstrukciju sildīšana.
5) Vietās, kur apkārtējās vides temperatūra ir zema, vai tiek prognozēts, ka būs zema iestrādāšanas vai cietēšanas periodā, ir jāveic aizsardzības pasākumi, lai aizsargātu betonu pret bojājumiem sasalšanas rezultātā. Negatīvo temperatūru gadījumā betona masas saistīšanās laikā, var pievienot betonam pretsala piedevas ja tas ir pieļaujams būvprojektā vai jāveic betona sildīšana.
6) Vietās, kur betona iestrādāšanas un cietēšanas laikā tiek prognozēta augsta apkārtējās vides temperatūra, jāieplāno aizsardzības pasākumi, lai aizsargātu betonu no pārkaršanās. Jāpasargā betons no saules stariem (jānosedz) un regulāri jāveic betona laistīšana, mitrināšana.

Betona piegāde, pieņemšana un transportēšana objektā:
1) Pieņemšanas pārbaudēs ir jāveic piegādes Atbilstības deklarāciju pārbaude pirms betona iestrādes.
2) Izkraušanas laikā ir jāveic vizuāla betona inspicēšana. Izkraušana ir jāpārtrauc, ja balstoties uz pieredzi, tiek novērots, ka betona kvalitāte ir nepieņemama.
3) Iekraušanas, transportēšanas un izkraušanas, kā arī betona pārvietošanas laikā objektā nav pieļaujama betona segregācija.
4) Betona iestrādes vai piegādes vietā tiek paņemti betona paraugi.

Betona specifikācijām jāatbilst EN 206-1 prasībām. Betona masa uz betonējamo konstrukciju tiek padota ar betonsūkņa palīdzību - apjoms 45 m3/h. Betonu iestrādā horizontālos slāņos, virzoties no zemākās konstrukcijas vietas uz augstāko, tiek sekots, lai pie betona iestrādāšanas nenotiktu tā segregācija. 
Betona blīvēšanai jāizmanto rokas dziļuma vibrators[footnoteRef:6]. Betona virsmas labošanas apstrādei paredzēti rokas instrumenti - sviednes, rīvdēļi. Betona masa uz betonējamo konstrukciju tiek padota ar betonsūkņa palīdzību - apjoms 45 m3/stundā. Betonu iestrādā horizontālos slāņos, virzoties no zemākās konstrukcijas vietas uz augstāko, tiek sekots, lai pie betona iestrādāšanas nenotiktu tā segregācija. [6:  Objektā ir jānodrošina vismaz 1 rezerves dziļuma vibrators] 

Betona masas ieklāšana konstrukcijas veidņos jāveic bez pārtraukuma vienāda biezuma horizontālās kārtās (kārtas biezums 0,35 – 0,4 m) noteiktā secībā. Betona ieklāšana veicama vienā virzienā visās kārtās. Nav pieļaujama betona padošana tikai no vienas malas un pārvietošana ar vibratora palīdzību.
Betona dziļuma vibratoru solis nedrīkst pārsniegt 1,5 r (r – vibratora darbības rādiuss), bet vibratora iegremdēšanas dziļumam jānodrošina nelielu (5 ... 10 cm) iedziļināšanu iepriekš iestrādātā betona kārtā, tā rezultātā nodrošinot ieklāto kārtu sasaisti savā starpā.
Betonu nepietiekoši izvibrējot, tas paliek porains, savukārt pārvibrējot, tas var sākt noslāņoties. Līdz ar to optimālais vibrēšanas ilgums vienā vietā dziļuma vibratoram ir 20 - 50 sekundes. Galvenās pazīmes, kas liecina, ka betons ir pietiekoši labi izvibrēts ir betona masas sēšanās pārstāšana, vairs neizdalās gaisa burbuļi, uz betona virsmas parādās tā saucamais “cementa piens”.
Betona iestrādes laikā vibratorus nedrīkst atbalstīt uz stiegrojuma, jo tad tas pārklājas ar cementa plēvi. Vibrēšana jāveic tik ilgi, kamēr iegūst viendabīgu betona maisījuma struktūru, betona masa pārstāj sēsties un virspusē parādās cementa “piens”. Uzmanība jāpievērš betona masas iestrādei veidņu stūros un starp bieži izvietotām stiegrām. Veidņu stūros tiek iestrādāti plastmasas stūrīši.
Dziļās sekcijās ir veicama virsmas atkārtota blīvēšana, lai kompensētu plastisko sēšanos zem galvenā horizontālā stiegrojuma.
Betonēšanas tehnoloģiskās (darba) šuves (pārtraukuma vietas) izvietojums saskaņojams ar Autoruzraugu. Tās nedrīkst veidot slodžu koncentrācijas vietās.
Betonā darba šuves veido tad, ja betonēšanas darbu pārtraukums ir 5-7 stundas. Pieļaujama tikai konstruktīvi noformētas šuves izveide.
Izveidojot darba šuves, nav pieļaujami nenoblīvēti betona masas uzlējumi un negludumi. Pirms nākošās betona kārtas ieklāšanas šuves ir atbilstoši jāapstrādā. Turpinot betonēšanu, no šuves virsmas jānokasa irdenā betona kārta un cementa duļķu plēvīte, rūpīgi jānotīra netīrumi, gludas virsmas jāuzcērt, jāapstrādā ar cirtni, skrāpi vai atskaldāmo āmuru pēc tam jānotīra un jānomazgā un jāapstrādā ar saspiesta gaisa strūklu. Pirms betona masas iestrādāšanas šuves virsma jāsamitrina un jānoziež ar cementa “pienu”.
Vietās, kur betonu ir paredzēts iestrādāt pa tiešu uz grunts, svaigais betons ir jāpasargā no tā sajaukšanās ar grunts daļiņām.
Lai uzlabotu betona kvalitāti aizsargkārtas zonā un ievērojami samazinātu gaisa burbuļu skaitu un izmērus, tiek izmantots ūdeni caurlaidīgs veidņu virsmas apdares materiāls. Izmantojot ūdeni caurlaidīgu veidņu virsmas apdares materiālu, tiek samazināta arī ūdens/cementa attiecība (uz vertikālām virsmām).
Prasības dzelzsbetona konstrukciju atveidņošanai
Monolītā dzelzsbetona konstrukciju atveidņošana veicama saskaņā ar BK sadaļas norādījumiem. Veidņus noņemot, jāraugās, lai netiktu bojāta atveidņotas konstrukcijas virsma un paši veidņi. Veidņu vairogi, kurus noņem ar pacelšanas mehānismiem, iepriekš jāatrauj no betona. Turu statņus un citus elementus, uz kuriem balstās nesošie veidņu elementi, var nojaukt tikai pēc sānu veidņu noņemšanas un atveidņotās konstrukcijas apskates. Sānu veidņus, kuri neuzņem betona vai dzelzsbetona konstrukcijas svaru, var sākt noņemt, kad betons ir sasniedzis vismaz 5 MPa stiprību. Veidņu demontāžas laikā nedrīkst pieļaut konstrukciju šķautņu atlaušanu. Konstrukciju slogošana ir pieļaujama tad, kad betons ir sasniedzis projektēto stiprību, t.i. pēc 14 dienām pie +5°C pie āra gaisa temperatūras, pie kuras vairs netiek bojāta betona virsma un stūri.
Atvedņojamo konstrukciju stiprība tiek pārbaudīta izlases kārtā noņemot dažus veidņu vairogus un ar Šmita āmuru, veicot pārbaudi instrukcijā noteiktā kārtībā. Šī metode attiecas arī uz pamatu atveidņošanu. Noņemot pārseguma veidņus, to vietā tiek izvietotas drošības stutes šļūdes efekta mazināšanai. Stušu izvietojums 2,5 - 3,0 × 2,5 - 3,0. Atveidņošana veicama no iekšējā vai ārējā stūra virzoties uz vidu.
Ja betona iestrāde notiek īpašajos betona masīvu konstrukciju cietēšanas apstākļos[footnoteRef:7], vai nemasīvajām konstrukcijām jebkuros apstākļos, konstrukciju betona stiprība tiek pārbaudīta saspiežot iepriekš sagatavotus kubiņus, kas ir izgatavojami tādos pašos apstākļos, kādos ir iebetonētas konstrukcijas.[footnoteRef:8]   [7:  Īpašie betona masīvu konstrukciju cietēšanas apstākļi ir temperatūra, kas augstāka par 25° C un zemāka par -3° C.]  [8:  Šajā gadījumā tiek pārbaudīta netiešā veidā betona stiprība, kuru sasniedz konstrukciju betons, ņemot vērā reālos (ne ideālos) betona konstrukciju cietēšanas apstākļus. Deklarētās betona stiprības pārbaudei ir jānodrošina standartā paredzētie betona cietēšanas apstākļi. Attiecīga kubiņu un konstrukciju betona īpašību salīdzināšana neievērtē iespējami atšķirīgu apkārtējās vides ietekmi uz betonu konstrukcijās un betona kubiņiem. Precīzākais betona stiprības paņēmiens ir izurbto no konstrukcijām kernu (paraugu) saspiešanā.] 

Veicot atveidņošanas darbus, šādām konstrukcijām[footnoteRef:9] nav pieļaujama turu demontāža kamēr nav izbūvētas nākamās balstošās konstrukcijas, ieskaitot aizbērumu. [9:  Uzskaitīt attiecīgas konstrukcijas] 

Pēc veidņu noņemšanas no betona vai dzelzsbetona konstrukcijām, virsmas nelīdzenumi un citi defekti ir jānovērš. Pirms defektu novēršanas labošanas programma, kas atkarīga no konkrēti vizuāli vai instrumentāli konstatējamiem defektiem, ir jāsaskaņo ar Būvuzraugu.
Betona kopšana
Betona kopšanas klase saskaņā ar LVS EN 13670:2012 L 8.5. punkta 6. apakšpunkta 4. tabulu ir XXX[footnoteRef:10] kopšanas klase. [10:  Precizēt betona kopšanas klasi no 1. līdz 4. Piemēram, minimālie cietēšanas periodi atbilstoši 4.kopšanas klasei (atbilstoši betona virsmas stiprībai vienādai ar 70% no noteiktās aprēķina stiprības) doti LVS EN 13670:2012 L F.pielikuma F.3. tabulā. Piemēram, ēkas pamatiem, grīdām un grīdas kanāliem pieņemtas 2.kopšanas klases gadījumā - Minimālie cietēšanas periodi (atbilstoši betona virsmas stiprībai vienādai ar 35% no noteiktās aprēķina stiprības) doti LVS EN 13670:2012 L F.pielikuma F.1. tabulā.] 

Lai iestrādātais un noblīvētais betons iegūtu nepieciešamo stiprību (t.sk. arī noteiktā termiņā), tas pareizi jākopj. Sevišķi svarīga nozīme betona kopšanai ir pirmajās dienās pēc tā iestrādāšanas. Ja betonu šajā laikā nekopj, betona kvalitāte var pazemināties tik lielā mērā, ka to vairs nevar palielināt, pat rūpīgi kopjot betonu nākamajās dienās. Tikko iestrādāto betonu uztur mitrā stāvoklī un sargā no satricinājumiem, triecieniem un jebkuriem bojājumiem, kā arī nepieļauj temperatūras krasas svārstības. Jāveic betona aizsardzība pret ūdens iztvaikošanu. Vasarā tikko iestrādātā betona atklāto virsmu pārklāj ar maisaudumu/plēvi vai citiem materiāliem, un periodiski mitrina. Betonu sāk laistīt ne vēlāk kā pēc 10-12 stundām pēc betonēšanas, bet karstā, vējainā laikā – pēc 2 – 3 stundām. Vasarā pirmajās trīs diennaktīs betonu laista ne retāk kā pēc 4 stundām dienā un ne mazāk kā 1 reizi naktī, bet pēc tam – ne mazāk kā 3 reizes diennaktī. Portlandcementa betons jālaista ne mazāk kā 7 diennaktis, bet betoni, kas izgatavoti no cita veida cementiem, arī no cementiem ar plastificējošām piedevām, - ne mazāk kā 14 diennaktis. Laistīšanas vietā betona virsmu var pārklāt ar bitumena emulsiju, etinola laku, lateksu vai citiem šķidriem materiāliem. Tie veido necaurlaidīgu plēvi, kas pasargā betonu no ūdens iztvaikošanas.
Kamēr betona virsma nav sasniegusi 5 MPa stiprību, betona virsmas temperatūra nedrīkst samazināties zem 0°C.
Izvēlētajai darbu izpildes tehnoloģijai jāgarantē, ka visi konstrukciju izmēri atbilst rasējumiem un betona, dzelzsbetona konstrukciju virsmas būs gludas. Betona konstrukciju ģeometriskās novirzes nedrīkst pārsniegt LVS EN 13670:2012 L pielaides.
[bookmark: _Toc123660063]Betonēšana ziemas apstākļos
Ziemas apstākļos izmantojams sildīts betons. Betona ražošanai tiek izmantotas uzsildītas smiltis, akmens pildvielas un ūdens, kā rezultātā iegūst betonu ar temperatūru izgatavošanas brīdī līdz pat +20°C. Betons pēc iespējas īsākā laikā jāiepilda veidņos un jānosedz, lai tas lēnāk atdziestu. Samazinot veidnī iestrādāta betona siltuma zudumus, kā arī izmantojot betona hidratācijas procesa ekzotermiskās reakcijas izdalošos siltumu, iespējams pirmajās 24 – 36 stundās (atkarībā no betona klases) panākt robežstiprību spiedē lielāku par 5 MPa. Šādam betonam sasalstot (ja tā temperatūra nokrīt zem 0°C), tajā esošais ledus vairs nespēj sagraut betona akmeni un pie pozitīvas apkārtējās vides temperatūras cietēšanas process turpināties[footnoteRef:11]. Betonam sasniedzot tā kritisko stiprību pirms tā temperatūra būs pazeminājusies zemāk par 0°C, tā gala stiprība šādā gadījumā nebūs zemāka par projektēto. [11:  LVS EN 13670:2012 L punkts 8.5., apakšpunkts (12)] 

Pie āra gaisa temperatūras no +4°C līdz 0°C:
Betona masas t° iestrādes brīdī nav zemāka par +5°C;
Horizontālas konstrukcijas – iebetonētā konstrukcija tiek nosegta ar plēvi tiklīdz virsma ir sasniegusi pietiekamu stiprību, lai pa to varētu staigāt (ja nepieciešams). Virsma tiek saglabāta nosegta 7 dienas;
Vertikālas konstrukcijas – iebetonētā konstrukcija tiek nosegta ar plēvi. Plēves pārsegs tiek turēts līdz veidņu noņemšanai (vismaz 24h), pēc veidņu noņemšanas plēve tiek pārsegta no jauna.
Pie āra gaisa temperatūras no 0°C līdz -5°C:
Betona masas t° iestrādes brīdī nav zemāka par +5°C;
Horizontālās konstrukcijas – iebetonētās konstrukcijas tiek nosegtas ar siltumizolācijas pārklāju tiklīdz virsma ir sasniegusi pietiekamu stiprību, lai pa to varētu staigāt (ja nepieciešams). Siltumizolācijas pārklāji tiek noņemti ne ātrāk kā 24h pēc iebetonēšanas vai līdz betons sasniedzis 5 MPa stiprību. Betona kvalitātes kontrole piegādes brīdī un pēc iestrādes tiek veikta saskaņā ar LVS EN 12350-1:2019 un LVS EN 12350-2:2019.
Vertikālas konstrukcijas – iebetonētā konstrukcija tiek nosegta ar plēvi. Plēves pārsegs tiek turēts līdz veidņu noņemšanai (vismaz 24h), pēc veidņu noņemšanas plēve tiek pārsegta no jauna.
Pie āra gaisa t° no -5°C līdz -10°C:
Betona masas t° iestrādes brīdī nav zemāka par +510°C;
Horizontālās konstrukcijas:
Iebetonētās konstrukcijas tiek nosegtas ar siltumizolācijas pārklāju tiklīdz virsma ir sasniegusi pietiekamu stiprību, lai pa to varētu staigāt (ja nepieciešams). Siltumizolācijas pārklāji tiek noņemti ne ātrāk kā 24h pēc iebetonēšanas vai līdz betons sasniedzis 5 MPa stiprību.
Konstrukcijas veidņi no apakšas (pārsegumiem) tiek papildus sildīti ar karstā gaisa pūtējiem. Sildīšana tiek veikta vismaz 24h vai līdz betons ir sasniedzis 5 MPa stiprību;
Ja iespējams, betonējamā konstrukcija no augšas tiek pārsegta ar pagaidu telts konstrukciju un papildus sildīta ar karstā gaisa pūtējiem. Sildīšana tiek veikta vismaz 24h vai līdz betons ir sasniedzis 5 MPa stiprību;
Alternatīvi var tikt izmantota betona sildīšanas sistēma ar elektrību “Bekomat”. Sildīšana tiek veikta vismaz 24h vai līdz betons ir sasniedzis 5 MPa stiprību;
Vertikālas konstrukcijas:
Iebetonētā konstrukcija tiek nosegta ar plēvi. Plēves pārsegs tiek turēts līdz veidņu noņemšanai (vismaz 24h), pēc veidņu noņemšanas plēve tiek pārsegta no jauna;
Ar plēvi pārsegtā konstrukcija tiek papildus sildīta ar karstā gaisa pūtējiem;
Alternatīvi var tikt izmantota betona sildīšanas sistēma ar elektrību “Bekomat”. Sildīšana tiek veikta vismaz 24h vai līdz betons ir sasniedzis 5 MPa stiprību;
Betona kvalitātes kontrole piegādes brīdī un pēc iestrādes tiek veikta saskaņā ar LVS EN 12350-1:2019 un LVS EN 12350-2:2019.
Pie āra gaisa t° no -11°C un zemāk  - betonēšanas darbi tiek apturēti līdz brīdim, kad āra gaisa t° ir attiecīgi būs paaugstinājusies.


BŪVMAŠĪNU, TEHNISKĀ UN MONTĀŽAS APRĪKOJUMA SARAKSTS
	Būvmašīnas, tehnoloģiskais un montāžas aprīkojums
	Skaits

	Betona sūknis (ar operatoru)
	1

	Betona maisītājs (ar operatoru)
	1-3

	Inventārveidņi
	1

	Slīpamašīna svaigam betonam
	2

	Nivelieris
	1

	Spēka zāģis
	1

	Betona vibrators
	2

	Sastatnes
	2

	Alumīnija tornis
	2

	Betona sildīšanas pārklāji (pēc nepieciešamības)
	1

	Rokas elektroinstrumenti stiegrojuma griešanai, locīšanai un montāžai
	1

	Šmita āmurs, virsmas temperatūras mērītājs
	1


 


NEPIECIEŠAMO SPECIĀLISTU DARBAM OBJEKTĀ SARAKSTS

	Nr.
p.k.
	Darbinieka amats
	Kvalifikācija
	Skaits

	1
	Atbildīgais būvdarbu vadītājs
	Būvprakses sertifikāts
	1

	2
	Būvdarbu vadītājs
	Būvprakses sertifikāts
	1

	3
	Betonētājs
	Kvalifikācija atbilstoši profesiju klasifikatoram[footnoteRef:12] [12:  Skat. vispārīgo DVP] 

	6





BŪVIZSTRĀDĀJUMU TRANSPORTĒŠANAS NOSACĪJUMI, NOVIETOŠANAS VIETAS BŪVLAUKUMĀ
Par betona piegādi atbildīgs betona ražotājs. Betonu objektā piegādā ar betona maisītājiem un iestrādās konstrukcijās ar betona sūkni.
Stiegrojumu uz būvlaukumu piegādā stiegrojuma izplatītājs un tās ir atbildīgs par drošu kravas pārvadāšanu. Kravu izkrauj ar manipulatoru un stropēm. Stiegrojuma tēraudu uzglabā būvlaukuma ģenerālplānā norādītajos būvizstrādājumu nokraušanas laukumos. Stiegrojuma tēraudu objektā nosedz, lai uz tā nekrātos netīrumi un laika apstākļu ietekmē tas nesāktu korodēt.
Veidņus uz būvlaukumu piegādā veidņu iznomātājs un tas ir atbildīgs par drošu kravas pārvadāšanu. Veidņus būvlaukumā izkrauj ar manipulatoru vai pacēlāju,– kas uz konkrētu brīdi būvlaukumā būs pieejams. Veidņus uzglabā būvlaukuma ģenerālplānā norādītajos būvizstrādājumu nokraušanas laukumos.


BŪVDARBU APRAKSTS
	Pabeigtas konstrukcijas izmēru ģeometriskās pielaides[footnoteRef:13] [13:  Katrai konstrukcijai nodrošināt tabulas aizpildīšanu atbilstoši LVS EN 13670:2012 L 10. sadaļai] 

Pamatnes virsmu negludumi un izmēru novirzes nedrīkst pārsniegt šādas normas: 
Līdz 2 m attālumam – 3 mm;
No 2 m līdz 4 m attālumam – 5 mm;
No 4 m līdz 15 m attālumam – 12 mm;
Virs 15 m – 15 mm.
[bookmark: _Hlk119666892]
	Atbalsti (pamati) [piemērs][footnoteRef:14]  [14:  Atbilstoši LVS EN 13670:2012 L G pielikuma G.1 attēlam.] 


	Nr. 
p. k.
	Novirzes veids
	Apraksts
	Pieļaujamā novirze Δ

	1
	Pamati “P-1”
	
	

	1.1
	Pamatu ass novirze no būvass
	
	± 25 mm

	1.2
	Pamatu virsmas augstuma atzīmes
	
	± 20 mm

	2
	Pamati “P-5”
	
	

	2.1
	Pamatu ass novirze no būvass
	
	± 25 mm

	2.2
	Pamatu virsmas augstuma atzīmes
	
	± 20 mm

	3
	Pamati “P-6”
	
	

	3.1
	Pamatu ass novirze no būvass C5
	
	± 25 mm

	3.2
	Pamatu ass novirze no būvass Y1
	
	± 25 mm

	3.3
	Pamatu virsmas augstuma atzīmes 
	
	± 20 mm

	4
	Pamati “P-7”
	
	

	4.1
	Pamatu ass novirze no būvass C3
	
	± 25 mm

	4.2
	Pamatu ass novirze no būvass Y1
	
	± 25 mm

	4.3
	Pamatu virsmas augstuma atzīmes
	
	± 20 mm

	5
	Pamati “P-8”
	
	

	5.1
	Pamatu ass novirze no būvass X3
	
	± 25 mm

	5.2
	Pamatu ass novirze no būvass Z1
	
	± 25 mm

	5.3
	Pamatu virsmas augstuma atzīmes
	
	± 20 mm



Kolonnas un sienas[footnoteRef:15] [15:  Atbilstoši LVS EN 13670:2012 L 10.4. apakšpunkta 2. attēlam, kā arī G pielikuma G.2 attēlam. Aizpildīt tās novirzes, kas ir aktuālas konkrētā Objektā. Aprēķināt pieļaujamās novirzes Δ, ņemot vērā faktiskos elementu ģeometriskos izmērus.] 


	[bookmark: _Hlk119667017]Nr. 
p. k.
	Novirzes veids
	Apraksts
	Pieļaujamā novirze Δ

	1
	Kolonnas DZBK
	
	

	1.1
	Kolonnas novietojums plānā
	
	± 25 mm

	1.2
	Atstarpe starp blakus esošām kolonnām 
	
	± 20 mm

	1.3
	Novirze no vertikāles
	
	15 mm

	1.4
	Kolonnas izliece starp stāvu līmeņiem
	
	15 mm

	2
	Sienas MS-1 (pagrabs)
	
	

	2.1
	Novirze no vertikāles
	
	15 mm

	2.2
	Novirze starp starpstāvu centra līnijām
	
	15 mm

	2.3
	Izliece starp stāvu līmeņiem
	
	15 mm

	3
	Sienas MS-1 (1.stāvs, h=3,635 m)
	
	

	3.1
	Novirze no vertikāles
	
	15 mm

	3.2
	Novirze starp starpstāvu centra līnijām
	
	15 mm

	3.3
	Izliece starp stāvu līmeņiem
	
	15 mm

	4
	Sienas MS-1 (2.-3.stāvs būvasīs Y5, C3, C1 h=7,15 m)
	
	

	4.1
	Novirze no vertikāles
	
	18 mm

	4.2
	Novirze starp starpstāvu centra līnijām
	
	15 mm

	4.3
	Izliece starp stāvu līmeņiem
	
	24 mm

	5
	Sienas MS-1 (2.stāvs, izņemot p.4 minētās)
	
	

	5.1
	Novirze no vertikāles
	
	15 mm

	5.2
	Novirze starp starpstāvu centra līnijām
	
	15 mm

	5.3
	Izliece starp stāvu līmeņiem
	
	15 mm

	6
	Sienas MS-4, MS-5, MS-6 (pagrabs)
	
	

	6.1
	Novirze no vertikāles
	
	15 mm

	6.2
	Novirze starp starpstāvu centra līnijām
	
	15 mm

	6.3
	Izliece starp stāvu līmeņiem
	
	15 mm



	Sijas un pārsegumu plātnes[footnoteRef:16] [16:  Atbilstoši LVS EN 13670:2012 L 10.5. apakšpunkta 3. attēlam. Aizpildīt tās novirzes, kas ir aktuālas konkrētā Objektā. Aprēķināt pieļaujamās novirzes Δ, ņemot vērā faktiskos elementu ģeometriskos izmērus. ] 


	Nr. 
p. k.
	Novirzes veids
	Apraksts
	Pieļaujamā novirze Δ

	1
	Dz/b pārseguma sijas DZBS-1; 2; 3; 4; 5; 6; 7;
	
	

	1.1
	Sijas – kolonnas/sienas savienojuma novietojums pret asi
	
	± 20 mm

	1.2
	Novirze no balstījuma vietas ass
	
	± 15 mm

	2
	Pārseguma paneļi PP-1, PP-2
	
	

	2.1
	Novirze no balstījuma vietas ass
	
	±15 mm



Šķērsgriezumi (šķērsgriezumu izmēri, aizsargkārtas biezums un parastā stiegrojuma un spriegota stiegrojuma izvietojums)[footnoteRef:17] [17:  Atbilstoši LVS EN 13670:2012 L 10.6. apakšpunkta 4. attēlam. Aizpildīt tās novirzes, kas ir aktuālas konkrētā Objektā. Aprēķināt pieļaujamās novirzes Δ, ņemot vērā faktiskos elementu ģeometriskos izmērus, kā arī pielaides klasi.] 


	Nr. 
p. k.
	Novirzes veids
	Apraksts
	Pieļaujamā novirze Δ

	1
	[image: ]
li ir šķērsgriezuma lineārais izmērs
	Šķērsgriezuma izmēri sijām, pārseguma plātnēm, kolonām un pamatiem
li <150mm
li =400mm
li ≥2500mm

lineārā interpolācija starpvērtību noteikšanai
	

±10mm
±15mm
±30mm

	1.1
	Pamats P1
	
	

	1.1.1
	Pamata daļa 200x1300mm (l1xl2)
	
	l1 ±11mm; l2 ±21mm

	1.1.2
	Pamata pēdas daļa 600x300mm (l1xl2)
	
	l1 ±16mm; l2 ±13mm

	1.2
	Pamats P5
	
	

	1.2.1
	Pamata daļa 200x1300mm (l1xl2)
	
	l1 ±11mm; l2 ±21mm

	1.2.2
	Pamata pēdas daļa 2000x300mm (l1xl2)
	
	l1 ±26mm; l2 ±13mm

	1.3
	Pamats P6 700x300mm (l1xl2)
	
	l1 ±17mm; l2 ±13mm

	1.4
	Pamats P7
	
	

	1.4.1
	Pamata daļa 350x700mm (l1xl2)
	
	l1 ±14mm; l2 ±17mm

	1.4.2
	Pamata pēdas daļa 1400x300mm (l1xl2)
	
	l1 ±22mm; l2 ±13mm

	1.5
	Pamats P8
	
	

	1.5.1
	Pamata daļa 500x800mm (l1xl2)
	
	l1 ±16mm; l2 ±18mm

	1.5.2
	Pamata pēdas daļa 2100x300mm (l1xl2)
	
	l1 ±27mm; l2 ±13mm

	1.6
	Kolonna DZBK-1 650x500mm (l1xl2)
	
	l1 ±17mm; l2 ±16mm

	1.7
	Kolonna DZBK-4; 5 300x450mm (l1xl2)
	
	l1 ±13mm; l2 ±15mm

	1.8
	Kolonna DZBK-6; 7 300x400mm (l1xl2)
	
	l1 ±13mm; l2 ±15mm

	1.9
	Pārseguma sijas DZBS-1; 2; 3; 4; 5
	
	l1 ±15mm; l2 ±15mm

	1.10
	Pārseguma sija DZBS-6 250x800mm (l1xl2)
	
	l1 ±12mm; l2 ±18mm

	1.11
	Pārseguma sija DZBS-7 250x300mm (l1xl2)
	
	l1 ±12mm; l2 ±13mm

	1.12
	Sienu MS-1, MS-4, MS-5, MS-6 biezums
	
	±11mm

	1.13
	Monolīto pārsegumu PL-1; PL-2; PL-3; PL-4; PL-5; PL-6; PL-7 biezums
	
	±11mm

	1.14
	Grīdas kanāli GK-1, GK-2 900x445mm (l1xl2)
	
	l1 ±17mm; l2 ±15mm

	1.15
	Grīdas kanāls GK-3 1200x415mm (l1xl2)
	
	l1 ±19mm; l2 ±15mm

	2
	[image: ]
	Stiegrojuma izvietojums visām h vērtībām:
h ≤ 150mm
h = 400mm
h ≥ 2500mm
lineārā interpolācija starpvērtību noteikšanai
	
+10mm
+15mm
+25mm

	2.1
	Pamats P1
	
	

	2.1.1
	Pamata sienas sānu aizsargkārta
	
	+11mm

	2.1.2
	Pamatu pēdas sānu aizsargkārta
	
	+16mm

	2.1.3
	Pamatu pēdas aizsargkārta no augšas un apakšas
	
	+13mm

	2.2
	Pamats P5
	
	

	2.2.1
	Pamata sienas sānu aizsargkārta
	
	+11mm

	2.2.2
	Pamatu pēdas sānu aizsargkārta
	
	+23mm

	2.2.3
	Pamatu pēdas aizsargkārta no augšas un apakšas
	
	+13mm

	2.3
	Pamats P6
	
	

	2.3.1
	Pamata sānu aizsargkārta
	
	+16mm

	2.3.2
	Pamata aizsargkārta no augšas un apakšas
	
	+13mm

	2.4
	Pamats P7
	
	

	2.4.1
	Pamata sienas sānu aizsargkārta
	
	+14mm

	2.4.2
	Pamatu pēdas sānu aizsargkārta
	
	+20mm

	2.4.3
	Pamatu pēdas aizsargkārta no augšas un apakšas
	
	+13mm

	2.5
	Pamats P8
	
	

	2.5.1
	Pamata sienas sānu aizsargkārta
	
	+15mm

	2.5.2
	Pamatu pēdas sānu aizsargkārta
	
	+23mm

	2.5.3
	Pamatu pēdas aizsargkārta no augšas un apakšas
	
	+13mm

	2.6
	Pamati P2; P3; P4; P9
	
	

	2.6.1
	Pamatu pēdas sānu aizsargkārta
	
	Atkarībā no b (mm)

	2.6.2
	Pamatu pēdas aizsargkārta no augšas un apakšas
	
	+13mm

	2.7
	Kolonna DZBK-1 650x500mm
	
	+16mm  / +15mm

	2.8
	Kolonna DZBK-4; 5 300x450mm
	
	+13mm  / +15mm

	2.9
	Kolonna DZBK-6; 7 300x400mm
	
	+13mm  / +15mm

	2.10
	Pārseguma sijas DZBS-1; 2; 3; 4; 5
	
	+15mm

	2.11
	Pārseguma sija DZBS-6 250x800mm
	
	+12mm  / +17mm

	2.12
	Pārseguma sija DZBS-7 250x300mm
	
	+12mm  / +13mm

	2.13
	Sienas MS-1, MS-4, MS-5, MS-6
	
	+11mm

	2.14
	Monolītie pārsegumi PL-1; PL-2; PL-3; PL-4; PL-5; PL-6; PL-7
	
	

	2.14.1
	Sānu aizsargkārta
	
	+25mm

	2.14.2
	Aizsargkārta no augšas un apakšas
	
	+11mm

	2.15
	Grīdas kanāli GK-1, GK-2, GK-3
	
	+10mm

	3
	[image: ]
	Pārlaiduma savienojumi,
l – pārlaiduma garums
	-0.06·l



	Virsmu un malu taisnums[footnoteRef:18] [18:  Atbilstoši LVS EN 13670:2012 L G pielikuma G.5 attēlam. Aizpildīt tās novirzes, kas ir aktuālas konkrētā Objektā. Aprēķināt pieļaujamās novirzes Δ, ņemot vērā faktiskos elementu ģeometriskos izmērus, kā arī pielaides klasi.] 


	Nr. 
p. k.
	Novirzes veids
	Apraksts
	Pieļaujamā novirze Δ

	1
	Veidota vai gludināta virsma
kopīgā
vietējā
Neveidota virsma
kopīgā
vietējā
[image: ]
	
l=2.0m
l=0.2m

l=2.0m
l=0.2m
	
9mm
4mm

15mm
6mm

	2
	[image: ]
	Šķērsgriezuma slīpums
	Lielākā vērtība no ±a/25 vai ±b/25, bet ne lielāka par ±30mm

	3
	[image: ]
	Malas taisnums

Garumiem:
l<±1m
l>1m
	


±8mm
8mm / m, bet ne vairāk kā ±20mm



	Pielaides atvērumiem un ieleikamām detaļām[footnoteRef:19] [19:  Atbilstoši LVS EN 13670:2012 L G pielikuma G.6 attēlam. Aizpildīt tās novirzes, kas ir aktuālas konkrētā Objektā. Aprēķināt pieļaujamās novirzes Δ, ņemot vērā faktiskos elementu ģeometriskos izmērus, kā arī pielaides klasi.] 


	Nr. 
p. k.
	Novirzes veids
	Apraksts
	Pieļaujamā novirze Δ

	1
	[image: ]
Δx un Δy – novirze no palīglīnijas x un y virzienos
ΔD – diametra novirze
	Caurumi un ventilācijas šahtas

Δx un Δy
ΔD
	


±25mm
±10mm

	2
	[image: ]
Δx un Δy – novirze no palīglīnijas x un y virzienos
Δ1 un Δ2 – cauruma novirze
	Caurumi un nišas
Δx , Δy , Δ1 un Δ2
	
±25mm


	3
	[image: ]
l1 – attālums starp skrūvju grupām
l2 – attālums starp skrūvēm skrūvju grupās
l3 – brīvais skrūves garums
	Enkurskrūves un līdzīgas ieliekamās detaļas. Skrūvju un skrūvju grupu izvietojums

Iekšējais attālums starp skrūvēm skrūvju grupā

Izvirzījums

Slīpums
	

Δ1 = ±10mm 


Δ2 = ±3mm 


Δ3 = +25mm; -5mm 

Δs = lielākais no 5mm vai l3/200 

	4
	[image: ]
1 – nominālā pozīcija dziļumā
2 – nominālā pozīcija plānā
	Enkurplātnes un līdzīgas ieliekamās detaļas

Novirze dziļumā 

Novirze plānā
	


Δz = ±10mm 

Δx , Δy = ±20mm




PAGAIGU KONSTRUKICJU TEHNOLOĢISKIE RISINĀJUMI

Inventāra veidņu plāns un komplektācija tiks pievienota, saskaņā ar veidņu piegādātāja izstrādāto tehnisko dokumentāciju.[footnoteRef:20] [20:  Skatīt paraugu pielikumā.] 

